**«Қазақстан Республикасы Ұлттық экономика министрлігінің кейбір бұйрықтарына толықтырулар енгізу туралы»**

**Қазақстан Республикасы Өнеркәсіп және құрылыс**

**министрі бұйрығының жобасына түсіндірме жазба**

**1. Әзірлеуші мемлекеттік органның атауы:** Қазақстан Республикасы Өнеркәсіп және құрылыс министрлігі (бұдан әрі - Министрлік).

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері:** «Экономиканы ырықтандыру жөніндегі шаралар туралы» Қазақстан Республикасы Президентінің 2024 жылғы 8 мамырдағы № 542 Жарлығының 6-тармағының 4) тармақшасына сәйкес Кәсіпкерліктің еркіндігінің түбегейлі қағидаттарын іске асыру, оның ішінде мемлекеттік және құқық қорғау органдарының заңды кәсіпкерлік қызметке араласпауын қамтамасыз етудің есебінен іске асыру мақсатында Қазақстан Республикасының Үкіметі: алдыңғы қатарлы бүкіләлемдік стандарттар бойынша әзірленген іске асырылған халықаралық жобаларды қазақстандық талаптарға сәйкес жобалық-сметалық құжаттаманы міндетті әзірлеусіз пайдаланудың мүмкіндігін қамтамасыз етсін.

Осы тармақты орындау, сондай-ақ инвесторларды тарту мақсатында Қазақстан Республикасының Ұлттық экономика министрлігінің кейбір бұйырықтарына мен нормативтік-техникалық құжаттарға өзгерістер мен толықтырулар енгізуді ұсынамыз.

Бұдан басқа, қымбаттауды болдырмау мақсатында қуат бірлігінің инвестициялық құнының көрсеткіші ұғымын енгізу ұсынылады.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі):**

Қажеттілігі жоқ.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы:**

Қажеттілігі жоқ.

**5. Нақты мақсаттар мен күтілетін нәтижелердің мерзімдері:** Құрылыстың сметалық құнын ұлғайтуға жол бермеу мақсатында.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер:**

Жоқ.

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы:**

Жоқ.

**8. Нормативтік құқытық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны):**2025 жылғы 5 мамыр, https://legalacts.egov.kz/npa/view?id=15524245 (175 кб.).

**9. Әлеуметтік маңызы бар нормативтік құқықтық актінің жобасына түсіндірме жазбаны уәкілетті мемлекеттік органдардың интернет-ресурстарында орналастыру туралы ақпарат:** 2025 жылғы 5 мамыр,  [https://legalacts.egov.kz/npa/view?id=15524245](https://legalacts.egov.kz/npa/view?id=15242883) (175 кб.).

**10. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі:**

Сәйкес.

**11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері:**

Жоқ.

**Қазақстан Республикасы**

**Өнекрәсіп және құрылыс министрі Е. Нағаспаев**